Yaponiyada bir kunda ikkinchi zilzila qayd etildi

Yaponiyaning Fukusima prefekturasi sohillarida 5,7 magnitudali zilzila qayd etildi. Bu haqda, Yaponiya meteorologiya agentligiga asoslanib, “Interfaks” xabar bermoqda.

Aytilishicha, tabiiy ofat o‘chog‘i 30 kilometr chuqurlikdan o‘tadi. Sunami tahdidi yo‘q.
22-noyabr, seshanba kuni ertalab shu hududda 7,3 magnitudali yana bir zilzila qayd etilgan edi. Tabiiy ofat Fukusima sohillarida 10 kilometr chuqurlikdan o‘tgan edi.